
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2023)0338),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan sekä 212 artiklan ja 322 artiklan 2 kohdan, joiden mukaisesti komissio on antanut ehdotuksen Euroopan parlamentille (C9‑0210/2023),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan, 
–	ottaa huomioon asiasta vastaavien valiokuntien työjärjestyksen 74 artiklan 4 kohdan mukaisesti hyväksymän alustavan sopimuksen sekä neuvoston edustajan 14. helmikuuta 2024 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 59 artiklan,
–	ottaa huomioon ulkoasiainvaliokunnan ja budjettivaliokunnan työjärjestyksen 58 artiklan mukaisen yhteiskäsittelyn, 
–	ottaa huomioon talousarvion valvontavaliokunnan ja maatalouden ja maaseudun kehittämisen valiokunnan kirjeet,
–	ottaa huomioon ulkoasiainvaliokunnan ja budjettivaliokunnan mietinnön (A9‑0286/2023),
1.	vahvistaa jäljempänä esitetyn ensimmäisen käsittelyn kannan[footnoteRef:1]; [1:  	Tämä kanta korvaa 17. lokakuuta 2023 hyväksytyt tarkistukset (Hyväksytyt tekstit, P9_TA(2023)0363).] 

2.	hyväksyy tämän päätöslauselman liitteenä olevan Euroopan parlamentin ja neuvoston yhteisen lausuman, joka julkaistaan Euroopan unionin virallisen lehden C-sarjassa;
3.	hyväksyy tämän päätöslauselman liitteenä olevan Euroopan parlamentin, neuvoston ja komission yhteisen lausuman, joka julkaistaan Euroopan unionin virallisen lehden C-sarjassa;
4.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
5.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.
P9_TC1-COD(2023)0200
Euroopan parlamentin kanta, vahvistettu ensimmäisessä käsittelyssä 27. helmikuuta 2024, Euroopan parlamentin ja neuvoston asetuksen (EU) 2024/… antamiseksi Ukrainan tukivälineen perustamisesta
(Euroopan parlamentin ja neuvoston päästyä sopimukseen parlamentin kanta vastaa lopullista säädöstä, asetusta (EU) 2024/792.)



LAINSÄÄDÄNTÖPÄÄTÖSLAUSELMAN LIITE
Euroopan parlamentin ja neuvoston yhteinen lausuma Ukrainan tukivälineen asianmukaisesta budjettinimikkeistöstä[footnoteRef:2] [2:  	Euroopan parlamentin ja neuvoston asetus (EU) 2024/792, annettu 29 päivänä helmikuuta 2024, Ukrainan tukivälineen perustamisesta (EUVL L, 2024/792, 29.2.2024, ELI: http://data.europa.eu/eli/reg/2024/792/oj).] 

Rajoittamatta budjettivallan käyttäjän oikeuksia vuotuisessa talousarviomenettelyssä ja komission valtuuksia laatia talousarvioesitys Euroopan parlamentti ja neuvosto kehottavat komissiota ehdottamaan, että luodaan vähintään Ukrainan tukivälineen pilaria I varten yksi budjettikohta, pilaria II varten kaksi budjettikohtaa, mukaan lukien Ukrainan tukivälinettä koskevan asetuksen IV luvun nojalla perustettu yhteinen vararahasto Ukraina-takausta varten, pilaria III varten kolme budjettikohtaa, muun muassa unionin liittymistukea ja muita toimenpiteitä, lainanottokustannuksiin liittyvää tukea ja yhteisen vararahaston rahoittamista varten, sekä erityinen budjettikohta tukivälineen täytäntöönpanon teknisen ja hallinnollisen avun kustannuksia varten.

Euroopan parlamentin, neuvoston ja komission yhteinen lausuma Ukrainan tukivälineen poikkeuksellisesta luonteesta[footnoteRef:3] [3:  	Euroopan parlamentin ja neuvoston asetus (EU) 2024/792, annettu 29 päivänä helmikuuta 2024, Ukrainan tukivälineen perustamisesta (EUVL L, 2024/792, 29.2.2024, ELI: http://data.europa.eu/eli/reg/2024/792/oj).] 

Euroopan parlamentti, neuvosto ja komissio ovat yhtä mieltä siitä, että Ukrainan tukiväline on poikkeuksellinen keskipitkän aikavälin väline, joka on geopoliittisesti erittäin merkittävä ja joka on mukautettu epävarmuustekijöihin ja ennennäkemättömiin haasteisiin, joita aiheutuu maan tukemisesta sodassa, jolla on suoria vaikutuksia unionin turvallisuuteen. Näin ollen Ukrainan tukivälineessä yhdistyvät tasapainoisella tavalla joustavuus ja ohjelmoitavuus, kun unioni vastaa Ukrainan rahoitusvajeeseen ja elpymis-, jälleenrakennus- ja nykyaikaistamistarpeisiin ja tukee samalla Ukrainan uudistumispyrkimyksiä osana sen liittymisprosessia. Ukrainan tukivälinettä varten sovituilla tavoitteilla ja rahoitus- ja hallintojärjestelyillä vastataan poikkeuksellisiin ja erityisiin olosuhteisiin ja haasteisiin, joita varten tämä nimenomainen tukiväline on hyväksytty. 
[bookmark: _GoBack]Tätä Ukrainaa koskevaa ratkaisua ei sen vuoksi olisi pidettävä ennakkotapauksena kolmansille maille annettavan taloudellisen avun tuleville välineille.

